open-index/open-wikipedia-markdown huggingface dataset:
Ra Patera

**Ra Patera** er en aktiv vulkan beliggende på Io, en av Jupiters måner. Vulkanen ble først studert i 1979 via bilder fra *[[Voyager&nbsp;1]]* for å fastsette geologien, topografien og kilden til utbruddene. Da den først ble oppdaget var fjellet 1&nbsp;km i høyde og inneholdt flere lavastrømmer av enten lav viskositet eller med «høy utbruddsfrekvens». Den er muligens en vulkan som sender ut flytende svovel.

## Referanser
Tuvalu Sports Ground

**Tuvalu Sports Ground** er et stadion på Funafuti på Tuvalu. Det har en tilskuerkapasitet på rundt 1&nbsp;500. Det brukes for det meste til fotball og rugby.

Tribunetaket er dekka med solsellepaneler og genererer en mengde strøm som dekker om lag 5 prosent av Funafutis totale forbruk.

## Referanser
Kilikiti

**Kilikiti** eller **kirikiti**, også kjent som **samoansk cricket**, er en variant av idretten cricket. Den oppsto på Samoa og spredde seg derfra til hele Polynesia. Den er nasjonalidrett på Samoa, og er også populær på Tuvalu og New Zealand.

## Eksterne lenker
* ''Independent Samoa: Its Culture and Atmosphere''
* Frimerke fra Wallis og Futuna med kilikiti som motiv
Massebevegelse

En **massebevegelse** er den geomorfolgiske prosessen som inntreffer når jord, stein eller snø beveger seg ned en bakke og inntreffer når tyngdekraften blir større enn friksjonskreftene og kohesjonskreftene som holder igjen. Eksempel på massebevegelse inkluderer ras, jordskred og laviner. Årsaker til massebevegelser kan være vibrasjoner fra jordskjelv eller vulkanutbrudd, og også fra jernbanetrafikk, menneskelig aktivitet som fører til nedsatt holdfasthet i området eller store mengder nedbør.

## Kilder
* Geomorfologiska Processer, Peter Valoczi.

## Eksterne lenker
*
Liste over Tuvalus generalguvernører

Dette er ei liste over **[[Tuvalu]]s [[generalguvernør]]er**. Generalguvernøren er monarkens representant i landet, og utfører monarkens plikter i dennes fravær. Tuvalus monark er den samme som også regjerer i Storbritannia og de andre samvelderikene.

## Se også
*Liste over Tuvalus statsministere

## Eksterne lenker
* Tuvalu Islands – Government
Liste over Tuvalus statsministre

Dette er ei **liste over [[Tuvalu]]s [[statsminister|statsministre]]** etter at landet ble selvstendig i 1978. Statsministeren er landets regjeringssjef, og blir valgt av parlamentet. Ettersom det ikke fins politiske partier i landet, kan et hvilket som helst medlem av parlamentet bli nominert. Generalguvernøren er ansvarlig for å lede valget og for å utrope vinneren.

## Liste over statsministre

## Se også
*Liste over Tuvalus generalguvernører

## Referanser
Toshikatsu Endo

**Toshikatsu Endo** (遠藤 利克, *Endō Toshikatsu*; født 1950 i Takayama, Gifu) er en japansk billedhugger, som blant annet er kjent for skulpturer/installasjoner som involverer ild eller vann. Han bor i Saitama.

Endos far var tømrer spesialisert på shintotempelbygging, og da han var i tenårene begynte Endo selv som lærling hos en billedhugger som var spesialisert på å lage buddhaskulpturer. Der lærte han treskjæringens grunnleggende teknikk, men gikk over etter hvert til å lage installasjoner.

Han er utdannet fra Nagoya Junior College of Art and Design i 1972. Han hadde sin første separatutstilling i hjemlandet i 1975. Fra 1985 deltok han i internasjonale utstillinger, og de første internasjonale separatutstillingene var i Frankrike 1988 og en vandreutstilling i de nordiske landene 1990. I Norge ble denne vist på Henie Onstad kunstsenter. Han representerte også Japan på Veneziabiennalen i 1990.

Han har bidratt til Skulpturlandskap Nordland med installasjonen «Epitaph» i Flakstad.

## Referanser

## Eksterne lenker
*
Nukulaelae

**Nukulaelae** er en atoll på Tuvalu. Den befinner seg sørvest i øygruppa. Atollen er ovalforma og består av minst 19 holmer. Nukulaelae har et areal på til sammen 1,82 km², og hadde 393 innbyggere i 2002. Den største landsbyen er Fangaua.
Nanumanga

**Nanumanga** er en øy i stillehavsnasjonen Tuvalu. Den befinner seg nordvest i øygruppa. Den har et areal på 3 km², og hadde 589 innbyggere i 2002. Det er to landsbyer på øya, begge på vestsida, som utgjør ett enkelt tettsted: Tonga (308 innbyggere) og Tokelau (281 innbyggere).

Nanumanga er ovalforma, og er omringa av et rev som gjør transport til og fra øya vanskelig. Den har mangroveskog og tørr vegetasjon. Det er tre laguner på øya, hvorav den største er Vaiatoa. I denne er det fire små holmer.

## Referanser


## Eksterne lenker
*
Vaitupu

**Vaitapu** er den største atollen i stilehavsnasjonen Tuvalu. Den har et areal på 5,6 km². Med 1&nbsp;591 innbyggere (2002) utgjør den det nest mest befolka distriktet i landet, etter hovedstaden Funafuti. Vaitapus administrasjonssentrum er landsbyen Asau.

## Holmer
Atollen består av minst ni holmer:
* Luasamotu
* Mosana (gruppe på to)
* Motutanifa
* Temotu
* Te Motu Olepa
* Tofia
* Selve Vaitapu
* En mindre holme

## Referanser
Savave

**Savave** er en holme og en landsby sørvest på atollen Nukufetau på Tuvalu. Den er atollens eneste bebodde holme, og hadde 586 innbyggere i 2002.

## Landsbyer
Savave er delt inn i følgende to områder (innbyggertall fra 2002 i parentes):
*Maneapa (250)
*Aulotu (336)

## Referanser
Nordpolen (andre betydninger)

**Nordpolen** viser vanligvis til den geografiske nordpol, planeten Jordens nordligste punkt, men kan ha flere betydninger:
* Den magnetiske nordpol, jordens magnetiske nordpol, punkt på den nordlige halvkule der retningen av den magnetiske akse skjærer jordoverflaten. 
* Himmelens nordpol, punktet på den nordlige himmelen der jordens rotasjonsakse treffer himmelkulen
* Jupiters nordpol
* Nordpolen skole, en 1.-10. klasse-skole på Sandaker i bydel Sagene i Oslo.

* Nordpolbassenget, Borealisbassenget, basseng på planeten Mars.
* Nordpolhotellet, nedlagt hotell i Ny-Ålesund, Svalbard.
* Nordpolmisjonen, katolsk misjonsarbeid først og fremst i områder nord for polarsirkelen.
* Nord Pool, norsk offentlig selskap og markedsplass for elektrisk energi i de nordiske landene. 

## Nordpollen
* Nordpollen, fjord i på sørsiden av Sildegapet i Selje kommune i Sogn og Fjordane. 
* Nordpollen, fjordarm av Vatnfjorden på nordsiden av Austvågøya i Vågan kommune i Lofoten 

## North Pole
North Pole er engelsk for Nordpolen. Steder med dette navnet:
* North Pole (Alaska)
Maaemo

**Maaemo** er en norsk restaurant som ligger i Dronning Eufemias gate 23 i Bjørvika i Oslo. Fra 2010 til 2019 lå den ved Annette Thommessens plass langs Schweigaards gate. Den åpnet i 2010 og baserer seg på kortreist mat med utgangspunkt i tilgjengelige råvarer. Kjøkkensjefen er danske Esben Holmboe Bang.

## Michelinguiden og andre utmerkelser
Restauranten ble tildelt to stjerner i 2012. Maaemo ble i 2016 belønnet med tre stjerner i *[[Michelinguiden]]*, som den første i Norge. Samme år mottok den Matprisen. Maaemo mistet alle tre Michelin-stjerner i februar 2020 på grunn av at den var stengt i desember 2019 og flyttet til nytt bygg, men i 2021 fikk restauranten på nytt tre stjerner. 

Maaemo ble i 2018 rangert til verdens 35. beste restaurant i kåringen *The World's 50 Best Restaurants.* I 2020 lå stedet på 55. plass.

## Bilder

Maaemo1587 (15178222364).jpg
Maaemo IMG 3089 (30922482310).jpg
Maaemo1408 (15574967599).jpg


## Referanser
 

## Eksterne lenker
*
Tracktor Bowling

**Tracktor Bowling** er et russisk nu metal-band etablert i 1996.

Bandet ga ut debutalbumet *«Naprolom»* i februar 2002.

## Siste medlemmer
* Lusine "Lou" Gevorkyan – vokal
* Alexander "Kondrat" Kondratiev – gitar
* Andrei "Mult" Ponasutkin – gitar
* Vitaly "Wit" Demidenko – bass
* Alexei "Proff" Nasarchuk – trommer

## Diskografi

### Album
* *Напролом* (2002)
* *Черта* (2005)
* *Шаги по стеклу* (2006)
* *Tracktor Bowling* (2010)

### Singler
* *It’s Time To…* (2005)
* *Время* (2008)
* *Поколение Рок* (2008)
* *Ни шагу назад* (2009)

## Eksterne lenker
* 
*
Beilul

**Beylul** er en kystby sørøst i Eritrea i Debubawi Keyih Bahri. Byen ligger omtrent 60 kilometer nord for havnbyen Assab.
Polaråret 1924

## Ekspedisjoner

### Arktis
*Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
*Den femte Thule-ekspedisjonen 1921–24 der Knud Rasmussen krysset Nordvestpassasjen fra Qaanaaq til Nome.

### Antarktis
*I den antarktiske hvalfangstsesongen 1923–24 opererer sju landstasjoner, 13 hvalkokerier og 66 hvalbåter. Fangsten var 7&nbsp;271 hval.
*I den antarktiske hvalfangstsesongen 1924–25 opererer seks landstasjoner, 13 hvalkokerier og 65 hvalbåter. Fangsten var 10&nbsp;488 hval.

## Begivenheter og etableringer
*

## Oppdagelser og vitenskapelige resultater
*

## Fødsler
*

## Dødsfall
*8. desember – Carl Anton Larsen, norsk  hvalfanger og Antarktis-utforsker.

## Referanser


## Litteratur
*
*
Skrivekunst

**Skrivekunst**, også omtalt som **kreativ skriving** (etter engelsk *Creative writing*) er en betegnelse på det å forfatte tekster som ikke er sakprosa, altså f.eks. skjønnlitteratur og poesi, og ferdigheter i dette. Ofte inngår «creative writing» i fagene ved et amerikansk *college*. I Europa er det ikke like stor tradisjon for dette ved universitetene, men det finnes studietilbud i «skrivekunst» eller «kreativ skriving» ved andre typer institusjoner. Studier i «skrivekunst» kan være en «forfatterskole», eller inngå som del i et rent allmenndannende studium.
Betania Kristiansand

**Betania Kristiansand** er en kristen frimenighet i Kristiansand som er tilsluttet bevegelsen De Frie Evangeliske Forsamlinger (DFEF, også kalt De Frie Venner). Menigheten praktiserer troende dåp (Det baptistiske dåpssyn), barnevelsignelse og frikirkelig konfirmasjon. Lokalene ligger i Elvegata 8-10, ved utløpet til elva Otra. Menigheten hadde 315 tilskuddstellende medlemmer i 2019. 

## Historie
Menigheten startet som et lite fritt fellesskap en gang mellom 1900 og 1910. Før bevegelsen De Frie Evangeliske Forsamlinger fikk sitt offisielle navn gikk Betania Kristiansand under navnet Den Frie Evangeliske Misjon. Betanias første lokaler var i en tidligere tønnefabrikk på Lund, rett utenfor Kristiansand sentrum, ikke langt fra elva Otra. En periode hadde de også møtene sine på TOTALEN i Kristiansand Sentrum, før de på 1960-tallet bygde egne lokaler i Elvegata - på bysiden av Otra. De samme lokalene de i dag driver sin virksomhet fra.

Pastorer/forstandere (ukomplett):
* Kristian Holmen (Regnes som menighetens første forstander, selv om menigheten hadde hatt flere faste forkynnere tidligere)
* Hans Wennesland
* Willy Høyås
* Kjell Arve Tolås
* Gordon Tobiassen
* Ole Kristian Iglebæk
* Olav Dahl
* Terje Govertsen

## Virksomhet
Menigheten har sine gudstjenester hver søndag kl 17.00, samt ungdomsmøte (One80) hver fredag kl 20.00. Det drives søndagsskole, omsorgsarbeid, bønnesamlinger, sang- og musikkarbeid, babysang og eldretreff.

Menigheten er også tungt inne i flere misjonsprosjekt, blant annet i Swaziland, Ghana og Ukraina.

## Lederskap/styresett
Menigheten ledes av pastor og eldsteråd/lederråd. Betania er en demokratisk styrt menighet, som betyr at menighetsmøtet (menighetens tilhørige) sammen med eldsteråd/lederråd er menighetens høyeste organ. Det vil si at lederrådet har mandat til å handle på vegne av menigheten, men ved voteringer er det menighetsmøtets flertall som bestemmer. Menigheten ledes av et eldsteråd/lederråd bestående av både menn og kvinner, inkludert pastor.

Interrimstyre:
*Arvid Solheim (leder)
*Kamilla Reme
*Christer Iglebæk
*Runo G. Kvås
*Øyvind Busch

## Annet
*Menigheten er over 100 år gammel
*Sangevangelistene Egil Solheim og Arne Gundersen - kjent som Egil & Arne - var tilknyttet Betania Kristiansand.
*Menighetens lokaler består i dag av en ny og en gammel del. Den nye delen sto ferdig i 2002.
*One80 - som i dag er et nettverk av kristne ungdomsarbeid - ble grunnlagt i Betania Kristiansand.

## Se også
*De Frie Evangeliske Forsamlinger
*Erik Andersen Nordquelle

## Referanser


## Eksterne lenker
* www.betaniakrs.no
* www.dfef.no
Edvard Skari

**Edvard Otto Rossing Skari** (født 9. juni 1839 i Kristiania, død 8. desember 1903 samme sted) var en norsk marinemaler.

Han var oppvokst på Hadeland og studerte hos professor og marinemaler Carl Frederik Sørensen ved Det Kongelige Danske Kunstakademi i København 1870-72.
Bosatt i Kristiania, men hadde fast sommeratelier på Hvasser.
På Verdensutstillingen i Wien (1873) deltok han med Fiskere for storm søgende havn (NKL). 
Andre kjente malerier av Skari, han ble vel strengt tatt  ikke  særlig kjent, er
Ny-Hellesund (1875, Elverum kunstforening),
Elva i Flekkefjord (1880, Flekkefjord kunstforening),
Ved Torungen (1881).
Skari var også en ivrig fotograf fra 1870.

Fil:Edvard_Otto_Rossing_Skari_-_Marinefregatt_ved_Kronborg_Slott_-_IMG_9290.jpg | Marinefregatt ved Kronborg slott (1878, olje 80x126 cm Sjøfartsmuseet)
Fil:Dsvoringen-by-Waldemar_Waldor.JPG | DS «Vøringen» (1861), xylografi av Waldemar Waldor etter Skaris maleri


## Referanser


## Eksterne lenker
*
Birkebeinerrennet 2012

**Det 75. [[Birkebeinerrennet]]** ble arrangert den 17. mars 2012. Dette var det siste rennet i FIS Marathon Cup 2011/12. Anders Aukland, Roger Aa Djupvik og Espen Harald Bjerke sikret norsk trippelseier på herresiden, mens sveitsiske Seraina Boner vant på kvinnesiden.

## Resultater for klassen FIS Marathon

### Herrer

### Kvinner

## Resultater for øvrige klasser

## Eksterne lenker
* 
* Resultater for alle klasser
Discovery Investigations

**Discovery Investigations** var en rekke britiske forskningsekspedisjoner i Sørishavet for undersøkelse av hval. De ble finansiert av Colonial Office og organisert av Discovery Committee i London som ble etablert i 1918. Hensikten med undersøkelsene var å skaffe en vitenskapelig basis for forvaltningen av hvalforekomstene i Antarktis. Arbeidet resulterte i ny kunnskap om hval, krillen de lever av og oseanografien i deres habitat. Undersøkelsene pågikk fram til 1951.

## Laboratorium
Landbaserte undersøkelser ble foretatt på Sør-Georgia mellom 1925 og 1931, i et marinbiologisk laboratorium på King Edward Point. Forskerne bodde og arbeidet i bygningen, og ble transportert den snaue kilometeren over King Edward Cove til Grytviken for å studere hval som ble fraktet i land av hvalbåter.

## Fartøy
Forskningsfartøyene som ble benyttet var:
*RRS «Discovery» fra 1924 til 1931
*RRS «William Scoresby» fra 1927
*RRS «Discovery II» fra 1929

## Rapporter
Resultater fra undersøkelsene ble trykket i *Discovery Reports*. Dette var en serie med mange små rapporter som ble utgitt i 38 bind av Cambridge University Press og senere Institute of Oceanographic Sciences. Den siste rapporten forelå i 1980.

## Litteratur
Discovery Investigations er beskrevet i følgende bøker:
* Alister Hardy (1967): *Great Waters*, Collins
* F.D. Ommanney (1938): *South Latitude* Longmans
* John Coleman-Cooke (1963): *Discovery II In The Antarctic*
* Alfred Saunders (1950): *A Camera in Antarctica*, Winchester Publications, London

## Eksterne lenker
* Skannede kopier av mange av rapportene er tilgjengelige ved Biodiversity Heritage Library.
Milano–Sanremo 2005

**[[Milano-Sanremo]] 2005** var den 96. utgaven av Milano-Sanremo og ble arrangert 19. mars 2005. Rittet staret i Milano og ble avsluttet i Sanremo som gav en distanse på 294 kilometer. Italienske Alessandro Petacchi vant rittet.

## Resultat

## Eksterne lenker
* Rittets hjemmeside
* Fullstendig resultatliste
Finn Økland

**Finn Økland** (født 1961) er en norsk biolog som er forsker ved Norsk institutt for naturforskning med cand. scient. fra Universitetet i Trondheim 1989. Han arbeider med akvatisk biotelemetri og har studert fiskevandringer, fysiologi og adferd hos mer enn 50 forskjellige arter i 21 forskjellige land.

Økland har blant annet studert den europeiske ålens vandring fra Europa til Sargassohavet øst for Florida med satellittsendere. 

Sammen med Jan Økland, Karen Anna Økland, Fred E. Nordseth og Christian E. Nordby har han dokumentert det overraskende funnet av brakkvannsmarfloen *[[Gammarus zaddachi]]* i dypet av innsjøen Eikeren i Buskerud og Vestfold.

## Referanser




## Eksterne lenker
* 
*
Politigrader i Chile

**Politigrader i Chile** er grader brukt av den sivile kriminalpoliti, **Policía de Investigaciones de Chile**, den paramilitære ordenspoliti, **Carabineros de Chile**, og fengselsvesenet, **Gendarmería de Chile**.

## Polititjenestemenn
Polititjenestemenn har status som underoffiserer.

## Polititiembetsmenn
Politiembetsmenn har status som offiserer.

## Emblemer

Escudo Gendarmería de Chile 2019.png
Policia de Investigaciones de Chile.svg
Roundel of Carabineros de Chile.svg|


## Referanser
Orachrysops

***Orachrysops*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore (vingespenn 23–45 millimeter) blåvinger. Hannenes overside er blå, hunnene er brune med blå felter i midten av vingene. Undersiden er gråbrun med hvitkantede, svarte flekker, dessuten med et mer eller mindre fullstendig, hvitt tverrbånd. Det er ingen stjert ved bakvingens bakhjørne.

## Levevis
Larvene lever på planter i indigoslekten (*[[Indigofera]]*, erteblomstfamilien).

## Utbredelse
Denne slekten er endemisk for Sør-Afrika.
Flere av artene er regnet som truede, blant annet type-arten *[[Orachrysops niobe]]*, som man bare kjenner én overlevende koloni av. Denne har blitt et naturvern-ikon i Sør-Afrika og omfattende tiltak har blitt truffet for å verne den siste bestanden. *[[Orachrysops ariadne]]* er også en truet art, men her kjennes man fire kolonier hvorav den ene er ganske stor.

## Systematisk inndeling
Artene ble tidligere regnet til slekten *[[Lepidochrysops]]*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* *Euchrysops*-gruppen 
******** slekten ***Orachrysops*** Vári, 1986
********* *[[Orachrysops ariadne]]* (Butler, 1898)
********* *[[Orachrysops brinkmani]]* Heath, 1997
********* *[[Orachrysops lacrimosa]]* (Bethune-Baker, 1923)
********* *[[Orachrysops major]]*
********* *[[Orachrysops mijburghi]]* Henning & Henning, 1994
********* *[[Orachrysops montanus]]* Henning & Henning, 1994
********* *[[Orachrysops nasutus]]* Henning & Henning, 1994
********* *[[Orachrysops niobe]]* (Trimen, 1862)
********* *[[Orachrysops regalis]]* Henning & Henning, 1994
********* *[[Orachrysops subravus]]* Henning & Henning, 1994
********* *[[Orachrysops violescens]]* Henning & Henning, 1994
********* *[[Orachrysops warreni]]* Henning & Henning, 1994

## Eksterne lenker
* 
* Brower, Andrew V. Z. 2007. [''Orachrysops'' i The Tree of Life Web Project, http://tolweb.org/ http://tolweb.org 
* www.funet.fi – ''Orachrysops''
* Verneplan for ''Orachrysops ariadne''
* Bilde av ''Orachrysops niobe'', hunn
«Sand»

Skip med navnet **«Sand»**:

*MF «Sand» (2007) – Bilferge bygget i 2007.
*MF «Ropeid» (1969) – Bilferge bygget i 1969 som MF «Fusa». Andre navn: MF «Sand» (1992–2006), MF «Hjelmeland» (1987–1992).
Bulmeurt

**Bulmeurt** (*Hyoscyamus niger*) er en sjelden og myteomspunnet blomst i søtvierfamilien.

Den er enten ettårig eller toårig og kan bli mellom 25–100 cm høy med store, vakre og karakteristiske blomster i en gulhvit farge med en nett av fiolette årer i. Den blomstrer fra juni til september. Bladene er hårete, ovale eller eggformete, med en buktet-tannet kant. Den formerer seg kjønnet og kan forekomme på lysåpne og næringsrike områder som bølgeslagsvoller, veikanter, gårdstun og brakkmark. Hele planten har en særegen muggen, sterk lukt og er meget giftig. En enkelt plante kan produsere opptil  frø. Bulmeurt vokser flere steder i Europa, Asia, Nord-Afrika, på Kanariøyene og Madeira.

## Historie
Bulmeurt er en kulturhistorisk plante, og det eldste funnet i Norge er fra 1100-tallet. Tidligste funn i Norden stammer fra Danmark fra 100-tallet. Under de arkeologiske utgravningene av Gamlebyen i Oslo ble det funnet tre frø av planten mellom jordlag fra 1150 og 1175. Middelalderens munker og nonner dyrket den i klosterhagene, og den er blant legeurtene funnet på Hovedøya. Fra klosterhagene har den spredt seg og siden blitt forvillet.

Bulmeurt inneholder 0,05–0,15 % av alkaloidene hyoscyamin og skopolamin med sterk hallusinogen virkning på nervesystemet. Når frøene varmes opp, fordamper alkaloidene, og disse dampene virker bedøvende. Den medisinske virkningen er kjent siden oldtiden. De gamle babylonerne pustet inn bulmeurt-røyk ved tannpine for å dempe smerten. Omstreifere brente bulmeurtfrø i hønsehusene, slik at hønene holdt seg rolige og kunne puttes rett i sekken. Derfor heter bulmeurt på engelsk *henbane*. I tillegg ble planten brukt til fiske, der man bakte brød av bulmeurt og deretter kastet brødbiter ut i fiskevann, slik at den bedøvete fisken fløt opp. I større doser kunne den også brukes til giftmord. Henrik Wergeland skrev om bulmeurten at den var «djærv trods al din Stank».

Både oraklet i Delfi og Nordens berserker kan ha ruset seg på røyk fra urten det ofte finnes spor av i funn fra vikingtiden. Den er funnet i Danmark, York, Dublin og Staraja Ladoga.

## Utbredelse i Norge
Forekomsten av bulmeurt har gått sterkt tilbake i Norden de siste årene, og den er nå sjelden å se ute i naturen. Det finnes idag kun 10 kjente forekomster med bulmeurt i Norge. Da det gamle Rikshospitalet i Oslo sentrum ble revet i 2001, dukket det opp bulmeurt på rivningstomta. De kom fra frø som hadde ligget i jorda siden Rikshospitalet ble bygd i 1883. Likeså dukket bulmeurt uventet opp i store mengder på skråningene under omleggingen av E18 i Sandvika i Bærum i 2000-årene, der den ikke hadde vært sett på mange tiår.

Bulmeurt kan spire fra frø som har ligget begravd i hundrevis av år, og i løpet av 1–2 år selv produserer mengder av frø, som så i sin tur må ligge begravd i hundrevis av år før det blir deres tur til å spire. Bulmeurt er nå oppført på Rødlista som sterkt truet, og i 2007 inngikk planten i Norsk Naturarvs arbeid med å kartlegge og overvåke arten.

## Referanser




## Eksterne lenker
* 
*
MF «Sand» (2007)

**MF «Sand»** er en bilferge bygget i 2007 for Nor-Ferjer (nå Norled). Skipet går i fergeruta Årvik–Koparnes.

## Referanser


## Eksterne lenker
* 
*
Havstad jernstøperi

**Havstad Jernstøperi** var en bedrift i Arendal, etablert 1854 og ble drevet fram til år 1931. Støperimester Jørgen Johannessen etablerte bedriften, og han kom fra Ulefos Jernværk. Johannesen oppførte både verksted og smie på Havstad, like øst for Arendal. Det var stor etterspørsel etter støpejern til skipsbyggingsvirksomheten i området, og på 1870-tallet måtte bedriften utvide med nytt verksted, støperi og smie. På slutten av 1880-tallet ble det oppført en stor støperibygning. 

Bedriften ble fra 1893 organisert som et aksjeselskap. 

## Produksjon

Havstad Jernstøperi var en stor produsent av ovner i alle størrelser, støpjern til bygninger og landbruk, komfyrer og andre husholdningsartikler, i tillegg til produkter til skipsbyggingsvirksomheten.

## Arkiv
Arkivmateriale etter Havstad Jernstøperi befinner seg på Kuben i Arendal. Arkivet omfatter virksomhetsperioden og inneholder postjournaler samt innkomne brev. Arkivet er en del av *Samling av forretningsarkiv*.

## Referanser


## Litteratur
*Karl Ragnar Gjertsen: Havstad jernstøberi. En bedrift i støpejernets tidsalder. I "Sånn var det". Arendal historielags årbok, 2018.

## Eksterne lenker
* AAM.22231 Havstadkatalogen på DigitaltMuseum.no
*
Phengaris

***Phengaris*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore til forholdsvis store blåvinger (vingespenn 35-50 millimeter). Begge kjønn er gjerne blå på oversiden, men hunnene litt mattere. De har ofte svarte flekker på oversiden, bakvingen er uten stjerter. Undersiden er lysgrå med svarte flekker.

## Levevis
Bortsett fra én art som lever i skog er alle artene knyttet til naturlig gressmark. De tidlige larvestadiene lever på ulike lave urter, blant annet kryptimian og søter. Store larver lever som parasitter i reirene til eitermaur (*Myrmica* spp.), artene er helt avhengige av disse for å overleve, vanligvis av én enkelt maurart. Larvene etterligner maurenes lukt og blir derfor godtatt i kolonien.

## Utbredelse
Slekten er utbredt i Asia og Europa.
Flere av artene er regnet som truede.

## Systematisk inndeling

Artene som før ble regnet til slekten *[[Maculinea]]*, blir nå ført til denne slekten. Den er beslektet med *[[Glaucopsyche]]*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger''' (Polyommatinae) 
****** stammen Polyommatini (i snever forstand) 
******* slekten ***Phengaris*** Doherty, 1891
******** ***Maculinea*** i snever forstand – Europa
********* *[[Glaucopsyche alcon|Phengaris alcon]]* (Schiffermüller, 1775)
********* *[[Phengaris rebeli]]* (Hirschke, 1904)
******** ***Phengaris*** i snever forstand
********* *[[Phengaris daitozana]]* (Wileman, 1908)
********* *[[Phengaris albida]]* (Leech, 1893)
********* *[[Phengaris atroguttata]]* (Oberthür, 1876)
********* *[[Phengaris xiushani]]* (Wang & Settele, 2010)
******** andre arter før regnet til ***"Maculinea"***
********* *[[Phengaris kurentzovi]]* (Sibatani, Saigusa & Hirowatari, 1994)
********* *[[Phengaris nausithous]]* (Bergsträsser, 1779)
********* *[[Phengaris ogumae]]* (Matsumura, 1910) 
********* *[[Phengaris teleius]]* (Bergsträsser, 1779)
********* *[[Phengaris cyanecula]]* (Eversmann, 1848)
********* *[[Glaucopsyche arion|Phengaris arion]]* (Linnaeus, 1758)
********* *[[Phengaris ligurica]]* (Wagner, 1904) 
********* *[[Phengaris takamukui]]*
********* *[[Phengaris arionides]]* (Staudinger, 1887)
******** usikker plassering
********* *[[Phengaris xiaheana]]* (Murayama, 1919)

## Eksterne lenker
* 
* Brower, Andrew V. Z. 2007. [''Phengaris'' i The Tree of Life Web Project, http://tolweb.org/ http://tolweb.org 
* www.funet.fi – ''Phengaris''
Kushiro

**Kushiro** (釧路市 - *Kushiro-shi*) er en by i Japan. Kushiro ligger nord i landet på øya Hokkaidō. Kushiro er den største byen som ligger på den østre delen av Hokkaidō.

## Sport
Byen er hjemby for ishockeylaget Nippon Paper Cranes som spiller i Asia League Ice Hockey. En liga som laget har vunnet 3 ganger fra og med 2003/2004-sesongen. Kushiro var vertskap for Junior-VM på skøyter i 2003, samt for de japanske mesterskapene i senior hurtigløp på skøyter i allround 2011, 2007 og 2000 og sprint i 2008 og 2001. Disse konkurransene ble avviklet på skøytebanen, Yanagimachi.

## Referanser


## Eksterne lenker
* 
*  Skøytebanen Yanagimachi
Dirck van Baburen

**Dirck Jaspersz. van Baburen** (født ca. 1594/1595, død 21. februar 1624) var en nederlandsk kunstmaler og en av de ledende Utrecht-Caravaggistene som var inspirert av den italienske maleren Caravaggios dramatiske chiaroscuro-stil. Han var også kjent som Teodoer van Baburen og Theodor Baburen og gikk under kjælenavnet Biervliech (en ølflue, en som drikker mye).

Dirck van Baburen var født i Utrecht.
Den første opptegnelse hvor Van Baburen er nevnt er fra 1611 hvor han står nevnt som elev av Paulus Moreelse.

Han var i Italia første gang i 1612 og bodde i Roma fra rundt 1617 til 1620. Van Baburen var en av medlemmene av den nederlandske kunstnersammenslutningen Bentvueghels som holdt til i Roma på denne tiden.

I Italia fikk han oppdraget med å male Pietà-kapellet i San Pietro in Montorio omkring 1617, et oppdrag han utførte i samarbeid med David de Haen. Etter hjemkomsten til Nederland slo han seg ned i hjembyen hvor han delte verksted med Hendrick ter Brugghen.

## Verk
Dirck van Baburen døde ung og man kjenner kun en håndfull av hans malerier i dag. I Roma malte han hovedsakelig religiøse motiver som «Gravleggelsen» i Pietà-kapellet – et verk inspirert av Caravaggios «Kristi gravleggelse»  – som nå er i Vatikanmuseene. Fra samme periode kjennes «Kristi tilfangetakelse» som han malte for kardinal Scipione Caffarelli-Borghese og «Kristus vasker 
apostlenes føtter».

Tilbake i Utrecht blandet han stilen fra Caravaggio og Bartolomeo Manfredi til en ny sjanger som han brukte på mytologiske og historiske motiver. «Prometheus lenkes av Vulcan» er sterkt påvirket av Caravaggios «Peters korsfestelse» fra 1601.

Van Baburen var en av de første malerne som benyttet sjangermotiver som musikere og kortspillere. Et av hans best kjente verk er «Koblersken». Johannes Vermeers svigermor Maria Thins eide maleriet eller en kopi av det og Vermeer har malt det inn som bakgrunn i to av sine malerier; «Konserten» og «Sittende kvinne ved virginal».

Van Baburen malte i tillegg adskillige musikere hvor en del sannsynligvis er selvportretter da de synes å avbilde samme mann.

## Referanser


## Eksterne lenker
*
Tuxentius

***Tuxentius*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Ganske små (vingespenn 18-25 millimeter) blåvinger med stjerter på bakvingene. De ligner ikke på typiske blåvinger i og med at det ikke er noen blå farge på oversiden. Denne er mørkbrun med et stort, uregelmessig, kremhvitt felt i midten.
Undersiden er hvit med svarte flekker.

## Levevis
Larvene lever gjerne på busker og trær i slektene *Gouania* og *Zizyphus* (trollheggfamilien).

## Utbredelse
Slekten er utbredt i Afrika sør for Sahara.

## Systematisk inndeling
Artene ble før regnet til slekten *[[Castalius]]*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Tuxentius*** Larsen, 1982
******** *[[Tuxentius calice]]* (Hopffer, 1855)
******** *[[Tuxentius carana]]* (Hewitson, 1876)
******** *[[Tuxentius cretosus]]* (Butler, 1876)
******** *[[Tuxentius ertli]]* (Aurivillius, 1907)
******** *[[Tuxentius gabrieli]]* Balint, 1999
******** *[[Tuxentius hesperis]]* (Vári, 1976)
******** *[[Tuxentius interruptus]]* (Gabriel, 1954)
******** *[[Tuxentius kaffana]]* (Talbot, 1935)
******** *[[Tuxentius margaritaceus]]* (Sharpe, 1892)
******** *[[Tuxentius melaena]]* (Trimen, 1887) 
******** *[[Tuxentius stempfferi]]* (Kielland, 1976)

## Eksterne lenker
* 
* Brower, Andrew V. Z. 2007. [''Tuxentius'' i The Tree of Life Web Project, http://tolweb.org/ http://tolweb.org 
* www.funet.fi – ''Tuxentius''
* Bilde av ''Tuxentius cretosus''
Claes Jansz. Visscher

**Claes Janszoon Visscher** (født 1587, død 19. juni 1652) var en flamsk kobberstikker, karttegner og forlegger. Han var også kjent som Nicolas Joannes og Nicolas Joannis Visscher II. Det siste etter sin far som levde ca. 1550–1612.

Claes Visscher lærte å gravere og trykke av faren som han arbeidet sammen med i familieforretningen, hvor de trykket og ga ut bøker samt sjø- og landkart. I familieforetagendet var også Nicolaes Visscher I (1618–1679) og Nicolaes Visscher II (1649–1702). En særlig innbringende del av forretningen besto i å lage kart og illustrasjoner til de nye protestantiske biblene som var beregnet til mindre skolerte lesere.

Forretningens varemerke var en fisker etter navnet Visscher og også den latinske utgaven av navnet: Piscator. I trykksakene deres ble en liten fisker plassert på kartet nær vann og i de tilfellene kartet ikke hadde et vannområde; en fisker som går med fiskestang. Kartklisjeene deres ble gjenbrukt i flere århundrer, men ofte av andre utgivere som uvitende kopierte hele klisjeen inkl. fisker-varemerket.

## Referanser

## Eksterne lenker
* 
* Claes Jansz Visscher fra Rijksmuseum
Danis

***Danis*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore (vingespenn ca. 40 millimeter) blåvinger med avrundede vinger, uten stjerter på bakvingen. Disse artene er kanskje blant de flotteste av blåvingene. Hannenes overside er himmelblå med et kileformet, hvitt felt i midten og svarte ytterkanter. Hunnene er tilsvarende tegnet, men den blå fargen er erstattet med brunsvart. Undersiden har også et hvitt felt i midten, ytterkantene er gjerne blågrønne.

## Levevis
Den vidt utbredte arten *[[Danis danis]]* har larver på slekten *Alphitonia* (trollheggfamilien), også på planter i gaukesyrefamilien og erteblomstfamilien.

## Utbredelse
De fleste artene lever på Ny-Guinea og omkringliggende øyer. Dessuten finnes *[[Danis danis]]* også i Australia.

## Systematisk inndeling
Slekten ble før gjerne kalt *Thysonotis*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* *Danis*-gruppen 
******** slekten ***Danis*** Fabricius, 1807
********* *[[Danis beata]]* (Röber, 1926)
********* *[[Danis concolor]]* (Rothschild, 1915)
********* *[[Danis danis]]* (Cramer, 1775)
********* *[[Danis dissimilis]]* (Joicey & Talbot, 1916)
********* *[[Danis drucei]]* (Grose-Smith & Kirby, 1895)
********* *[[Danis eikeikei]]* (Bethune-Baker, 1908)
********* *[[Danis glaucopis]]* (Grose-Smith, 1894)
********* *[[Danis helga]]* (Grose-Smith, 1898)
********* *[[Danis horsa]]* (Grose-Smith, 1898)
********* *[[Danis lona]]* (Röber, 1927)
********* *[[Danis mamberana]]* (Joicey & Talbot, 1916)
********* *[[Danis melimnos]]* (Druce & Bethune-Baker, 1893)
********* *[[Danis metrophanes]]* (Frühstorfer, 1915)
********* *[[Danis phroso]]* (Grose-Smith, 1897)
********* *[[Danis regalis]]* (Grose-Smith & Kirby, 1895)
********* *[[Danis wallacei]]* (C. & R. Felder, 1865)
********* *[[Danis wollastoni]]* (Rothschild, 1916)

## Eksterne lenker
* 
* Brower, Andrew V. Z. 2007. [''Danis'' i The Tree of Life Web Project, http://tolweb.org/ http://tolweb.org 
* www.funet.fi – ''Danis''
* Bilder av ''Danis danis''
Cordillera Blanca

**Cordillera Blanca** («Den hvite fjellkjeden») er en snødekt fjellkjede i det peruanske Andes.

Cordillera Blanca ligger i Ancash i den nordlige delen av Peru. Sammen med Cordillera Negra (vest for Cordillera Blanca) avgrenser den området Callejón de Huaylas. Gjennom dette området renner elven Santa.

Fjellkjeden har 50 topper med en høyde over 5500 meter i et svært begrenset område. Den er cirka 23 kilometer bred og 200 kilometer lang. Perus høyeste fjelltopp, Huascarán (6768 moh), ligger her. Huascarán nasjonalpark, som ble grunnlagt i 1975, omfatter nesten hele området til Cordillera Blanca.

## Opprinnelse
Cordillera Blanca er en følge av at den søramerikanske kontinentalplaten hevet seg på grunn av trykket fra Nazcaplaten, og senere dannet fjellkjeden.

## Naturreservat
Nesten hele fjellkjeden er beskyttet gjennom Huascarán nasjonalpark. Den har fjelltopper som Huandoy og Huascarán, og ytterligere 663 isbreer, 269 sjøer, 42 elver og foruten 33 arkeologiske funnsteder. 

## Kjente topper

## Referanser


## Eksterne lenker
* 
* Informasjon om Cordillera Blanca  (engelsk)
Betta taeniata

***Betta taeniata*** er en art i gruppen guramier.
Det er en ferskvannsfisk som lever på Borneo i Indonesia.
Den blir ca. 5,5&nbsp;cm lang SL. Den er en munnruger. 
Voksne hanner er mer fargerike enn hunner. 
Hannene blir også bredere i hodet.
Den lever i klart vann, hvor den for det meste holder seg i områder med en del strøm.

Arten har likheter med *[[Betta edithae]]*, *[[Betta falx]]*, *[[Betta picta]]* og *[[Betta simplex]]*.

## Referanser




## Eksterne lenker
* 
*  ''Betta taeniata'' - seriouslyfish.com
Det kollektivt ubevisste

**Det kollektivt ubevisste** er et begrep innenfor analytisk psykologi, og ble lansert og utarbeidet av Carl Gustav Jung. Jung fremmet det syn at det ubevisste besto av en personlig del, som er spesifikk til det enkelte individ og dets livserfaring, og en del som mer allment rommer, samler og organiserer de personlige erfaringene til alle medlemmer av en art.

## Jungs forståelse
Jung skriver: “My thesis then, is as follows: in addition to our immediate consciousness, which is of a thoroughly personal nature and which we believe to be the only empirical psyche (even if we tack on the personal unconscious as an appendix), there exists a second psychic system of a collective, universal, and impersonal nature which is identical in all individuals. This collective unconscious does not develop individually but is inherited. It consists of pre-existent forms, the archetypes, which can only become conscious secondarily and which give definite form to certain psychic contents.”.

Jung koblet slik det kollektivt ubevisste til 'what Freud called "archaic remnants" – mental forms whose presence cannot be explained by anything in the individual's own life and which seem to be aboriginal, innate, and inherited shapes of the human mind'.

### Arketyper og kollektive representasjoner
Jung anså at arketypene Skyggen og Anima/Animus adskilte seg fra de andre arketypene i den forstand av deres innhold var mer direkte relatert til individets personlige situasjon, og mindre til det kollektivt ubevisste.

Lucien Levy-Bruhl, Marcel Mauss og Adolf Bastians arbeider øvet innflytelse på Jungs tanker om det kollektivt ubevisste.

## Se også
* Tabula rasa
* Unus mundus

## Referanser


## Videre lesning
*Michael Vannoy Adams, *The Mythological Unconscious* (2001)
*Gallo, Ernest. "Synchronicity and the Archetypes," *Skeptical Inquirer, 18* (4). Summer 1994.
*Jung, Carl. (1959). *Archetypes and the Collective Unconscious.*
*Jung, Carl. *The Development of Personality.*
*Jung, Carl. (1970). "Psychic conflicts in a child.", *Collected Works of C. G. Jung, 17*. Princeton University Press. 235 p. (p.&nbsp;1-35).
*Whitmont, Edward C. (1969). *The Symbolic Quest*. Princeton University Press.

## Eksterne lenker
* for Research in Archetypal Symbolism''
* Kaleidoscope Forum  Jungian Discussion Forum.
Lucien Lévy-Bruhl

**Lucien Lévy-Brühl** (født 10. april 1857, død 13. mars 1939) var en fransk filosof, sosiolog og antropolog, som bidro til de da nye og vordende fagene sosiologi og etnologi. Hans primære studiefelt var primitiv mentalitet.

Lévy-Brühl var født i Paris. Han studerte filosofi i Poitiers og Amiens før han begynte på Universitetet i Paris for å ta sin doktorgrad i 1884. I 1896 ble han professor i historien til moderne fransk filosofi i Sorbonne. Hans forskningsarbeid begynte i 1890 med en bok om tysk filosofi fra Gottfried Wilhelm von Leibniz, og han utga en bok om den franske filosofen Auguste Comte i 1900. En bok om etikk og moralfilosofi i 1902 markerte begynnelsen på hans antropologiske interesser.

I hans verk *Les fonctions mentales dans les sociétés inférieures* (*Hvordan innfødte tenker*, 1910) fremmet Lévy-Brühl to grunnleggende menneskelige tenkemåter, en «primitiv» og en «vestlig». Ifølge Lévy-Brühl skiller ikke det primitive sinn det overnaturlige fra den reelle virkelighet, men benytter isteden «mystisk deltakelse» for å manipulere verden. Det primitive sinn adresserer ikke selvmotsigelser, mens det vestlige sinnelag anvender logikk og spekulativ utprøvelse for å teste de tanker det lanserer. Som mange andre teoretikere i sin tid trodde Lévy-Brühl på en historisk og evolusjonær teleologi (om prosessers hensikt) som førte fra det primitive sinnelag og til det vestlige sinnelag. Han ble kritisert av Edward E. Evans-Pritchard som argumenterte for at det primitive sinn faktisk adressert selvmotsigelser, men på en annen måte. Lévy-Brühls *Hvordan innfødte tenker* bidrag til antropologien har øvet stor innflytelse på Claude Lévi-Strauss.

Lévy-Brühl annså en absolutt etikk som umulig fordi de ulike kulturene ikke hadde sammenlignbart tenkesystemer. Han etterlyste en vitenskapelig forskning på moralsystemer, også primitive, og ble den første antropologen som adresserte komparativ kognisjon.

Lévy-Brühls begrep om *kollektive representasjoner* og *[[participation mystique]]* påvirket Carl Gustav Jungs psykologiske teorier.

## Verker (utvalg)
* *Les fonctions mentales dans les sociétés inférieures* (1910), oversatt til engelsk som *How Natives Think* (1926)
* *La mentalité primitive* (1922), oversatt til engelsk som *Primitive Mentality* (1923)
* *L'âme primitive* (1927), oversatt til engelsk som *The "Soul" of the Primitive* (1928, redigert på nytt i 1965 med et forord av E.E. Evans-Pritchard)
* *Le surnaturel et la nature dans la mentalité primitive* (1931), oversatt til engelsk som *Primitives and the Supernatural* (1936)
* *La mythologie primitive* (*Primitive Mythology*, 1935)
* *L'expérience mystique et les symboles chez les primitifs* (*The Mystic Experience and Primitive Symbolism*, 1938)
* *Les carnets de Lucien Lévy-Bruhl* (*Notebooks of Lucien Lévy-Bruhl*, utgitt posthumt i 1949)

## Referanser


## Eksterne lenker
* Biografi om Lucien Lévy-Bruhl
Analytisk psykologi

**Analytisk psykologi** (eller **jungiansk psykologi**) er den skoleretning innenfor psykologien som har sitt opphav i tankene til den sveitsiske psykiateren Carl Gustav Jung. Denne teoretiske retning har blitt fremmet av hans studenter og andre tenkere som har fulgt etter i hans tradisjon. Selv om det finnes en rekke likheter med Sigmund Freud og psykoanalyse, så avviker analytisk psykologi på en rekke springende punkter. Forestillingen om den underliggende motivasjon og virksomme drivkrefter i åndslivet er annerledes, og prinsippene for hvordan disse virker er mye bredere, noe som for eksempel kommer til uttrykk i Jungs arketyper.

## Se også
*Arketype
*Drøm
*Jungiansk typeindeks

## Eksterne lenker
* Archive for Research in Archetypal Symbolism website
* International Association of Analytical Psychology
* International Association for Jungian Studies
* Pacifica Graduate Institute – Graduate school offering programs in Jungian and post-Jungian studies
* Journal of Jungian Theory and Practice
* An Outline of Analytical Psychology by Edward F. Edinger
* Jung Arena – Analytical psychology books, journals and resources
* Carl Jung – Life and Work Information about life and work of Carl Jung
* ADEPAC Colombia Analytical psychology news, biographies and resources.
Vinterblom

**Vinterblom** (*Eranthis hyemalis*) er en liten plante som tilhører ranunkel- eller soleiefamilien. Den blomstrer samtidig med eller før sneklokkene. 

Vinterblom sprer seg lett og er ganske vanlig i Danmark og i det sydlige Sverige. 

## Referanser




## Eksterne lenker
* 
* ''Erantis'' – havenyt.dk
Ragu

**Ragu** (fra fransk, av *ragoûter* «gi appetitt») er en matrett av kokte eller stekte kjøttstykker som vanligvis serveres med pasta.

## Referanser
Kjøttsaus

**Kjøttsaus** er en saus laget på kjøttfarse, kjøttdeig eller karbonadedeig. I tillegg kan den gjerne inneholde hakkede tomater, gul løk, hvitløk, fløte og crème fraîche. Sausen krydres ofte oregano, basilikum eller timian.

Kjøttsaus serveres ofte til pasta, for eksempel spaghetti, eller brukes som fyll i lasagne, pai, grateng, pirog eller på pizza.
Julia Cæsaris (søster av Julius Cæsar)

**Julia Cæsaris** er navnet på de to døtrene til pretor Gaius Julius Cæsar og Aurelia Cotta, foreldrene til Gaius Julius Cæsar, romersk diktator. Søstrene ble født og vokste opp i Roma.

Den eldste av de to er tidvis kalt for Julia Major (*Major* er latin for den eldre) av historikerne (men ikke til å forveksles med Julia den eldre, datter av keiser Augustus). Likeledes ble den yngste av søstrene kalt for Julia Minor (*Minor* er latin for den yngre), men ikke til å forveksles med Julia den yngre, Augustus' første barnebarn.

## Julius Cæsars eldre søster: Julia Major
Den eldste av Julius Cæsars to søstre er kun kjent fra et tekstavsnitt hvor biografen Suetonius nevner hennes to barnebarn, Lucius Pinarius og Quintus Pedius. Om disse to mennene egentlig var sønner av hennes søster, eller faktisk hennes egne sønner, er det motstridende informasjon om, i så fall var hun gift, i hvilken rekkefølge er dog uvisst, til en Pinarius av en meget gammel patrisisk familie, og en Pedius. Det er ikke kjent om det var Julia Major eller Julia Minor som vitnet mot Publius Clodius Pulcher da denne ble anklaget for ugudelighet i 61 f.Kr. Ingenting annet er kjent om livet til Julia Major.

## Julia Minor
Julius Cæsars nest eldre søster, Julia Minor Cæsaris (101 f.Kr.-51 f.Kr.), var gift med Marcus Atius Balbus, pretor og kommisjonær som kom fra en senatorfamilie av plebeierstatus. Julia fødte Balbus tre døtre:
* Atia Balba Prima 
* Atia Balba Cæsonia – mor til Octavia Minor (fjerde hustru av triumfator Marcus Antonius) og søster av keiser Augustus.
* Atia Balba Tertia – mor til Marcia

Julia og hennes mor ga domstolen en detaljert og sannferdig redegjørelse om affæren mellom Pompeia (hustru av Julius Cæsar), hennes svigerinne, og politikeren Publius Clodius Pulcher. Cæsar skilte seg fra Pompeia på grunn av skandalen. Balbus døde i 52 f.Kr. og Julia døde et år senere. Julias yngste barnebarn og den gang kjent som Octavius, den framtidige keiser Augustus, viste henne ære 12 år gammel ved å holde gravtalen ved hennes begravelse.

## Referanser
Kubjelle (plante)

**Kubjelle** (*Pulsatilla pratensis*) er en flerårig urt i soleiefamilien. Den har klokkeformet blomst som er brunfiolett utvendig og mørkt blåfiolett innvendig. Planten blir opptil 10–20 cm høy. Den kan forveksles med sin nære slektning mogopen, men mogopen er hvit. Den blomstrer fra slutten av april til begynnelsen av mai.

Kubjelle er utbredt rundt Østersjøen i Sverige, Danmark, Tyskland, Polen, Baltikum, Belarus og Russland. På steppene i Øst-Europa vokser den nærstående arten *Pulsatilla nigricans*, som ofte blir regnet som en underart av kubjelle. I Norge finnes kubjelle bare omkring ytre Oslofjord, fra Moss og Fredrikstad i Østfold, til Re og Tjøme i Vestfold. Kubjelle vokser på sandmark eller tørt, kalkholdig berg. 

Det finnes også en helt isolert forekomst på Hovedøya i Oslo. Der vokser den på de tørre, solvendte og bratte skråningene på østsiden av øya. På begynnelsen av 1900-tallet var kubjella i ferd med å forsvinne fra Hovedøya og professor Wille sørget for at området som den fortsatt eksisterte på ble inngjerdet. I 1919 stengte Akershus kommandantskap denne delen av øya for all ferdsel og det viste seg å være svært vellykket. I 1981 ble det registrert 100 individer fordelt på to områder på øya og i 2005 hadde antallet økt til 200 individer. Kubjellene har i løpet av denne tiden flyttet på seg og de finnes nå også på et helt nytt område lenger nordøst i samme skråning som tidligere. Hovedøya er verdens nordligste voksested for kubjelle.

## Referanser




## Eksterne lenker
* 
* Urtekildens planteleksikon
* Artsdatabanken – Rødliste 2010
Torvald Kibsgaard

**Torvald A. Kibsgaard** (født 28. februar 1918, død 13. mars 2012 i Sandnessjøen) var ordfører i Alstahaug kommune i Nordland i årene 1968–1976. Han representerte Arbeiderpartiet. Som krigsfange i Japan under andre verdenskrig var han en av få nordmenn som så atombomben over Nagasaki med egne øyne.

## Liv og virke
Kibsgaard kom fra Dønna. I ungdomsårene var han fisker, men fra han var 19 år arbeidet han på «Kong Alf» i Nordsjøfart. Da andre verdenskrig brøt ut, var han mannskap ombord på M/T «William Strachan». Høsten 1941 ble han syk og måtte på sykehus i Manila på Filippinene, som da var kontrollert av USA. Etter at Japan hadde invadert Filippinene, ble han tatt som krigsfange på øya Corregidor i Manilabukten 6. mai 1942. Krigsfangenskapet startet i Billibid-fengslet i Manila, senere i fangeleiren på Cabanatuan. Han ble sendt til Japan i oktober 1944. Da atombomben ble sprengt over Nagasaki 9. august 1945, var Kibsgaard i fangeleiren Fukuoka 17 ved byen Ōmuta, like utenfor Nagasaki. 15. september ble fangene sluppet fri. Etter et opphold i USA, blant annet som kvartermester om bord i USAT «Henry Weigel», kom han tilbake til Norge og Sandnessjøen i 1946.

Etter krigen tok Kibsgaard utdannelse som maler og fikk håndverksbrev som malermester i 1952. Han var aktiv i politikken i over 40 år, og ordfører i Alstahaug i to perioder. Han drev sin egen malerforretning i Sandnessjøen frem til midten av 1970-årene ved siden av sine politiske verv.

Kibsgaard ble i 1990 tildelt Kongens fortjenstmedalje i gull.

## Referanser


## Litteratur
* 
* Lillegaard, Leif B. (1981). *Ingen dag i morgen*
* Hvite busser til Auschwitz: Tidsvitner – Torvald Kibsgaard (besøkt 14. mars 2012)
* NRK: Torvald så nagasakibomben med egne øyne (14. mars 2012)